Læk: Ny PS5 DualSense V2 controller med bedre batteri på vej

Sony ser ud til at have en ny PS5 controller på trapperne, med markant bedre batteritid: DualSense V2.

Den store indkøbskæde Best Buy, har ved en fejl lagt billeder op af en ny PS5 controller. Siden er dog senere hen blevet taget ned igen. Controlleren er en DualSense V2, altså en nyere udgave af den oprindelige DualSense controller til PS5.

Samme design, men op til 12 timers batteritid

Design- og funktionsmæssigt ligner den nye controller akkurat den gamle. Den store ændring ligger dog i batteritiden, hvilket er opgivet til 12 timers brug, kontra 4-6 timer på den gamle. “Exceptional 12-hour battery life, on a full charge, supports long gaming sessions.” Lød det bla. fra produktbeskrivelsen.

Derved er der altså tale om en mærkbar opgradering, hvad angår spilletiden på en opladning.

Der nævnes ikke noget om hvornår den nye DualSense controller lanceres, men det brude ske inden længe. Prisen forventes at blive den samme som den nuværende DualSense controller.

Læs også: MSI introducerer Claw – en håndholdt spillekonsol

Læk: Ny PS5 DualSense V2 controller med bedre batteri på vej